**Pakkumusmenetluse kutse ja tingimused**

Rakvere Linnavalitsus kuulutab välja pakkumusmenetluse  Rakvere linna Sepa tänava ( katastriüksused Sepa tänav L1 ( katastriüksuse tunnus 66301:006:0031), Sepa tänav L2 ( katastriüksuse tunnus 66301:006:0032), Sepa tänav L3 ( katastriüksuse tunnus 66301:006:0033 ja Sepa tänav L4 ( katastriüksuse tunnus 66301:002:0016)) tänavavalgustuse rajamiseks. Rajamine hõlmab tööprojekti koostamist ning tööprojektile vastava tänavavalgustuse välja ehitamist. Sepa tänava Võidu tänava poolses otsas on 2 tänavavalgustusmasti, mida ümber ei projekteerita ega ehitata.

**1. PAKKUMUSMENETLUSE ISELOOMUSTUS**

**1.1. Pakkumusmenetluse kutse esitaja:**

Nimi: Rakvere Linnavalitsus

Aadress: Lai tn 20, 44308 Rakvere, Eesti Vabariik

Telefon: 322 5870

E-post: [**linnavalitsus@rakvere.ee**](mailto:linnavalitsus@rakvere.ee)

**1.2. Pakkumusmenetluse eest vastutav isik:**

nimi: Mati Jõgi

ametikoht: linnavaraspetsialist

telefon +372 322 5883

e-post: [mati.jogi@rakvere.ee](mailto:mati.jogi@rakvere.ee)

**2. Pakkumusmenetluse objekti kirjeldus:**

* 1. **Tööprojekti koostamine**

## 2.1.1. Tööprojekti koostamisel peab Töövõtja lähtuma järgmistest standarditest ja määrustest:

* CEN/TR 13201-1:2014/AC:2016 Teevalgustus. Osa 1: Valgustusklasside valiku juhised.
* EVS-EN 13201-2:2015 Teevalgustus. Osa 2: Toimivusnõuded.
* EVS-EN 13201-3:2015 Teevalgustus. Osa 3: Toimivuse arvutamine.
* EVS-EN 13201-4:2015 Teevalgustus. Osa 4: Valgusliku toimivuse mõõtemeetodid.
* EVS-EN 13201-5:2015 Teevalgustus. Osa 5: Energiatõhususnäitajad.
* EVS 843:2016 Linnatänavad.
* EVS-HD 60364-4-41:2017+A12:2019 Madalpingelised elektripaigaldised. Osa 4-41: Kaitseviisid. Kaitse elektrilöögi eest.
* EVS-HD 60364-4-43:2023 Madalpingelised elektripaigaldised. Osa 4-43: Kaitseviisid. Liigvoolukaitse.
* EVS 932:2017 Ehitusprojekt.
* ,,Nõuded ehitusprojektile" Majandus- ja taristuministri poolt 17.07.2015 vastu võetud määrusega nr 97.
* „Ehitustegevuse ja planeerimisalase tegevuse korraldamine“ Rakvere linnavolikogu poolt 21.06.2017 vastu võetud määrusega nr 9.
* „Kaevetööde eeskiri“ Rakvere linnavolikogu poolt 19.03.2009 kehtestatud määrusega nr 6.
* „Rakvere linna jäätmehoolduseeskiri“ Rakvere linnavolikogu poolt 26.06.2013 vastu võetud määrusega nr 15.
* kasutada tänavavalgustuse kohta kehtivaid normdokumente ning standardeid.

2.1.2. Projekteeritavad leedvalgustid:

### peavad omama kehtivat CE-märgist ning ENEC+(pluss) märgist;

* + - 1. peavad vastama kohalikele kliimatingimustele (ET-2 0102-0329, „Eesti kliima teatmik ehitajale“);
      2. kaitseaste peab olema vähemalt IP66 ning löögikindlus IK08;
      3. töökeskkonna talitlus peab olema tagatud temperatuuril -25 °C kuni +25 °C; peavad taluma keskkonnatemperatuure vahemikus -40 °C kuni +50 °C;
      4. konsoolikinnitused peavad suutma tagada valgustite muutumatud asendid konsoolidel ka tugevamate tuulte puhul;
      5. peavad olema eelprogrammeeritavad;
      6. nimipinge on 230 V; nimitalitlus peab olema tagatud vahemikus -15 % kuni +10 % nimipinge väärtusest vastavalt standardile EVS-EN 50160:2010+A1+A2+A3:2019; piiratud talitlus peab olema tagatud vahemikus 180 V kuni 277 V; võimsustegur cosφ peab olema vähemalt 0.9;
      7. elektroonikakomponendid peavad vastama I impulsspinge taluvuskategooriale; peavad olema kaitstud liigpingepiirikutega liig- ja impulsspingete eest; liigpingepiirikutena tuleb kasutada kaitseaste 1,5 kV liigpingepiirikuid, mis paigutatakse valgusti liitseadmesse või paigutatakse eraldi plokina masti korpuse sisse/külge;
      8. valgusviljakus ja värvustemperatuur peab olema vähemalt ≥ 100 lm/W ja 3000 K;
      9. peavad olema läbinud fotobioloogilise ohutuse testi ja vastama standardi EVS-EN 62471:2008 nõuetele;
      10. tuleb projekteerida vastavasse arhitektuursesse keskkonda disainilt sobivad;
      11. peavad olema uued ning omama vähemalt 5 aastast garantiid pärast paigaldust; kõik komponendid peavad olema vahetatavad ning saadaval varuosadena 10 aastat pärast paigaldust;
      12. projektiga koos tuleb esitada leedvalgustite tehnilised andmed ning valgustusarvutuste failid (.pdf formaadis) digitaalsel kujul; valgustusarvutustes tuleb kajastada objekti andmed (sh aadress, projekti teostaja, projekti number;
      13. kõik projekteeritavad ja paigaldatavad tänavavalgustid peavad olema ühe tootja toodang.

2.1.3. Projekteeritavad metallmastid:

2.1.3.1 tuleb projekteerida vastavasse arhitektuursesse keskkonda disainilt sobivad;

2.1.3.2 asukoha valikul arvestada tänava mehhaniseeritud puhastamise vajadust, kinnistute juurdepääsudega ning tänava ääres paiknevate eluhoonete akendest väljavaadetega;

### 2.1.3.3. kõrguse valikul tuleb lähtuda sobivusest konkreetsesse keskkonda; kõrguse valik tuleb kooskõlastada Rakvere linna arhitektiga.

2.1.4. Tänavavalgustuse mastide jalandid:

2.1.4.1. mastide jalandite reguleerimiskruvide kõrgus peab olema maapinnast 4 kuni 5 cm kõrgusel;

2.1.4.2. mastide jalandeid ei ole lubatud projekteerida lohku;

2.1.4.3. mastide jalandite ümbruses, vähemalt 1 m raadiuses, peab olema maapind kas tasane või ühtlaselt langev/tõusev.

2.1.5. Tänavavalgustuse võrk:

2.1.5.1. projekteerida tuleb maakaabel 75mm/450 N kaablikaitsetoruga;

2.1.5.2. maakaabel peab jääma vee-, kanalisatsiooni- ja gaasitorudest vähemalt 1,0 m kaugusele; soojustrassidest peab maakaabel jääma vähemalt 2,0 m kaugusele; ristumisel vee-, kanalisatsiooni- ja gaasitorudega peab elektrikaabel jääma vähemalt 0,3 m kaugusele;

2.1.5.3. võrgu maanduste osa tuleb projekteerida vastavalt võrgustandardi nõuetele.

2.1.6. Projekteerida toitepunktid:

2.1.6.1. Võidu ja Härma vahel Sepa 2 kinnistu (alajaama) kõrval olevast välisvalgustuse mastist;

2.1.6.2. Härma ja Malmi vahel Sepa tn 8 kinnistu Malmi tn poolsest nurgas olevast välisvalgustusmastist;

2.1.6.3. Malmi ja Küti vahel Küti 10 juures olevast välisvalgustuse mastist;

2.1.6.4. Küti ja Kauba vahel Kauba 2 juures olevast välisvalgustuse mastist.

2.1.7. Vormistamine ja kooskõlastamine:

2.1.7.1. tööprojekti dokumentatsioon ( seletuskiri, asendiplaan(-id), valgustusarvutused, materjali ja töömahu loendid) tuleb vormistada digitaalselt (.pdf ja .dwg formaadis);

2.1.7.2. projekteeritud lahendus tuleb kooskõlastada projekteeritavasse alasse jäävate tehnovõrkude valdajatega, ( mastide asukohast) mõjutatud ( juurdepääs, eluhoonete akendest väljavaade, valgusreostus) kinnistute omanikega ning Rakvere Linnavalitsusega;

**2.2. Tänavavalgustuse ehitamine**

2.2.1 Ehitamine teostakse käesoleva pakkumusmenetluse punkt 2.1 kohaselt koostatud ning kooskõlastatud tööprojekti alusel;

2.2.2. ehitamisel peab kasutama tööprojektis nimetatud materjalide, toodete ja seadmete tehnilistele näitajatele vastavaid materjale, tooteid ja seadmeid;

2.2.3. ehitaja peab taotlema ning saama töö teostamiseks kõik vajalikud load ja kooskõlastused;

2.2.4. ehitaja peab tegema koostööd Rakvere linna tänavavalgustuse hooldefirmaga;

2.2.5. valgustite eelprogrammeerimise üksikasjad täpsustatakse pärast töövõtulepingu sõlmimist ning enne valgustite tellimist;

2.2.6. mastide paigaldus tuleb teostada koos kaabelduse, kaevetööde ja tänava/ümbruse taastamisega;

2.2.7. ehitamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid;

2.2.8. ehitaja korraldab juhindudes kehtivast seadusandlusest rajatud ehitise vajaliku dokumenteerimise (teostusjoonised, kaetud tööde aktid jms) ja nende esitamise Rakvere Linnavalitsuse;

2.2.9. kõigi ehitamise raames paigaldatud seadmetele, sh valgustid ning nende üksikkomponendid ja tehnorajatistele peab kehtima garantii, mis ei saa olla lühem kui 60 kuud.

**3. Hinnapakkumus**

Pakkumusega esitatakse hinnapakkumus, mis hõlmab:

3.1 tingimuste punkti 2.1. kohast tööprojekti koostamise maksumust;

3.2 tingimuste punkti 2.2 alusel kalkuleeritud ehitustööde kogumaksumust, mis koosneb omakorda kalkuleeritud ehitustööde maksumusest ja reservist, mis on 10% ehitustööde maksumusest ettenägematute või täiendavate kulude katteks, sh tööprojekti koostamisega täpsustuvate töömahtude, materjalide jne kulude katteks.

Punktides 3.1 ja 3.2 nimetatud maksumused tuleb esitada hinnapakkumuses eraldi, sh eraldi ehitustööde maksumus ning 10% reserv ning kõik kokku ilma käibemaksuta.

Hinnapakkumus peab kehtima vähemalt 60 päeva.

**4. Pakkujale esitatavad tingimused**

4.1. Pakkuja peab olema registreeritud äriregistris;

4.2. Pakkuja ei või olla pankrotis või likvideerimisel, tema suhtes ei ole algatatud pankrotimenetlust, tema äritegevus ei või olla peatatud ning ta ei või olla muus sellesarnases seisukorras tema asukohamaa seaduse kohaselt;

4.3. Pakkuja suhtes ei või olla algatatud sundlikvideerimist või muud sellesarnast menetlust tema asukohamaa seaduse kohaselt;

4.4. Pakkujal peavad olema nõuetekohaselt täidetud õigusaktidest tulenevad riiklike maksude tasumise kohustused;

4.5. Pakkujal ei tohi olla pakkumuste esitamise kuupäeva seisuga ning peale pakkumiste esitamise kuupäeva saabumist Rakvere linna ees mistahes lepingust või lepinguvälistest suhetest tulenevaid võlgnevusi;

4.6. Pakkujal on teostanud viimase 60 kalendrikuu jooksul vähemalt ühe tänavavalgustuse ehitustöö.

**5. Pakkumuse esitamine**

5.1. Pakkumus peab olema alla kirjutatud pakkuja seadusliku esindaja või tema volitatud isiku poolt.

5.2. Pakkumuses peab sisalduma:

5.2.1 pakkuja nimi, aadress, registrikood;

5.2.2 pakkumuse hind (tingimuste punkt 3 kohane hinnapakkumus ) ;

5.2.3 Pakkuja info teostatud tänavavalgustuse ehitustöö (-de) kohta ( teostamise ajaperiood, ehitustöö asukoht, valgustuspunktide arv, tellija nimi);

5.2.4 kinnitus hinnapakkumise 60 päevase kehtivuse koha;

5.2.5. kui pakkumus allkirjastatud volitatud isiku poolt , siis pakkumusele lisatud volikiri,

5.3. Pakkumuse esitamise tähtaeg on **21.05.2025 kell 12.45**.

5.4. Pakkumus tuleb esitada digitaalselt allkirjastatuna ühes digikonteineris Rakvere Linnavalitsuse e-posti aadressil **pakkumused@rakvere.ee**. Lisada märge „ Sepa tn tänavavalgustus. Mitte avada enne 21**.**05.2025 kell 13.00".

**6. Pakkumuste ja pakkujate vastavuse kontrollimine, pakkumuste võrdlemine.**

6.1. Rakvere Linnavalitsus lükkab tagasi pakkumused, mis ei vasta punktis 5 sätestatud tingimustele või mille pakkujad ei vasta punktis 4 sätestatud tingimustele;

6.2. Rakvere Linnavalitsus jätab endale õiguse lükata tagasi kõik pakkumused, kui pakutud maksumused ületavad selleks eelarves planeeritud summa;

6.3. Eduka pakkumuse aluseks on hinnapakkumusega esitatud madalaim hind (kogumaksumus) .

6.4. Vajadusel otsustab pakkumusmenetluse korraldaja pakkujatega edasiste läbirääkimiste pidamise.

6.5. Pakkumusmenetluse dokumentides reguleerimata küsimustes jõutakse pakkujaga kokkuleppele läbirääkimiste teel.

**7. Lepingu sõlmimine**

7.1 Rakvere Linnavalitsus teeb edukaks tunnistatud pakkumuse esitanud pakkujale ettepaneku 4 kalendrikuu pikkuse töövõtulepingu sõlmimiseks pakkumuskutses  toodud  tingimustel. Leping sõlmimise aluseks on käesolevad pakkumusmenetluse dokumendid, edukaks tunnistatud pakkumus ning läbirääkimistel kokkulepitud tingimused. Vajadusel on enne lepingu sõlmimist Rakvere Linnavalitsusel ja eduka pakkumuse esitanud pakkujal õigus pidada läbirääkimisi.